CELEX: 62015TN0250
Language: el
Date: 2015-05-21 00:00:00
Title: Υπόθεση T-250/15: Προσφυγή της 21ης Μαΐου 2015 — Speciality Drinks κατά ΓΕΕΑ — William Grant (CLAN)

27.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/33
            
         Προσφυγή της 21ης Μαΐου 2015 — Speciality Drinks κατά ΓΕΕΑ — William Grant (CLAN)
   (Υπόθεση T-250/15)
   (2015/C 245/39)
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Speciality Drinks Ltd (Λονδίνο, Ηνωμένο Βασίλειο) (εκπρόσωπος: G. Pritchard, Barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: William Grant & Sons Ltd (Dufftown, Ηνωμένο Βασίλειο)
   
      Στοιχεία σχετικά με τη διαδικασία ενώπιον του ΓΕΕΑ
   
   
      Αιτούσα: Η προσφεύγουσα
   
      Επίδικο σήμα: Κοινοτικό λεκτικό σήμα «CLAN» — Υπ’ αριθ. 10 025 815 αίτηση καταχωρίσεως
   
      Διαδικασία ενώπιον του ΓΕΕΑ: Διαδικασία ανακοπής
   
      Προσβαλλόμενη απόφαση: Απόφαση του πρώτου τμήματος προσφυγών του ΓΕΕΑ της 5ης Μαρτίου 2015 στην υπόθεση R 220/2014-1
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση και να απορρίψει την ανακοπή·
            
         
               —
            
            
               να αποφανθεί ως προς τα δικαστικά έξοδα εις όφελος της προσφεύγουσας ή/και να επιφυλαχθεί ως προς τα έξοδα της διαδικασίας ενώπιον του πρώτου τμήματος προσφυγών.
            
         
      Προβαλλόμενοι λόγοι
   
   
               —
            
            
               Το τμήμα προσφυγών έσφαλε κατά τον χαρακτηρισμό του επιπέδου προσοχής του «σχετικού καταναλωτή» κατά την έννοια του άρθρου 8, παράγραφος 1, στοιχείο β', του κανονισμού 207/2009·
            
         
               —
            
            
               Το τμήμα προσφυγών δεν απεφάνθη κατά πόσον η λέξη CLAN, χρησιμοποιούμενη σε συνδυασμό με τη λέξη MACGREGOR, συνιστά τυχαία (δηλαδή άνευ σημασίας) λέξη για τον σχετικό καταναλωτή ή, σε αντίθετη περίπτωση, κατά πόσον αποτελεί λέξη με νόημα που ο τελευταίος αντιλαμβάνεται·
            
         
               —
            
            
               Το τμήμα προσφυγών δεν αξιολόγησε την ομοιότητα των σημάτων με την ορθή νομική και/ή ουσιαστική βάση·
            
         
               —
            
            
               Το τμήμα προσφυγών δεν αξιολόγησε το ενδεχόμενο συγχύσεως με την ορθή νομική και/ή ουσιαστική βάση.